ร้านอาหารทะเลร้านเก่าแก่เมืองปากน้ำ ตั้งอยู่ถนนพระศักดิ์ ตัดกับอมรเดช (หลังสถานดับเพลิง หรือซอยวินรถ 36) มาได้หลายทางค่ะ ถ้ามาจากปากซอยตรงวินรถ ก้อตรงเข้ามาจนถึงแยกถนนอมรเดช ร้านอยู่ซ้ายมือค่ะ จอดรถริมทางนะคะ

เดิมร้านนี้ขายอยู่ริมเขื่อน(ตามชื่อร้าน) บริเวณศาลากลางจังหวัด ต่อมามีการโยกย้ายพื้นที่ขาย ตัวเองก้อเพิ่งทราบว่าร้านมาอยู่ที่นี่เหมือนกันค่ะ เลยตามมาชิม เมนูที่นี่เป็นอาหารทะเลสดๆ ปรุงตามเมนูให้เลือก ทั้งเผา อบ ต้มยำ นอกจากนี้ยังมี ยำ ส้มตำ ข้าวผัด กับข้าวตามสั่งอื่นๆ และข้าวเหนียวมะม่วง

วันนี้จัดเบาๆ สั่งปลากระพงทอดราดน้ำปลา ต้มยำกุ้ง ยำปลาดุกฟู หอยแมลงภู่อบ ผัดผักบุ้ง ผัดโป๊ยเซียน กุ้งชุบแป้งทอด ข้าวผัดปู อาหารทยอยมาไม่ช้าเลยค่ะ และต้องบอกว่าอร่อยทุกอย่างจริงๆ กุ้ง ปลา หอยสดมาก เด็ดที่น้ำจิ้มค่ะ แซ่บจริงๆ 

ส่วนตัวชอบมากคือยำปลาดุกฟู เค้าทอดใหม่ๆ น้ำจิ้มราดมาเลย เห็นพริกแล้วคิดว่าเผ็ดแน่ๆ แต่พอชิม อร่อยถูกใจมากๆ รสชาติกลมกล่อม อมหวานนิดๆ เปรี้ยวและเผ็ดกำลังดี จานนี้เกลี้ยงอย่างรวดเร็ว เมนูนี้ขาดไม่ได้นะคะ

ลูกค้าที่นี่เยอะมากๆๆๆๆ วันนี้ไป 17.30 พอนั่งเสร็จเผลอแค่เสี้ยวนาทีคนเต็มค่ะ ต้องรอคิวหน้าร้าน โชคดีจริงๆ ถ้ามาควรเป็นช่วง 17.00-17.30 นะคะ โดยเฉพาะวันหยุดเสาร์-อาทิตย์ คนจะเยอะเป็นพิเศษ ราคาอาหารที่นี่ถูกจริงๆค่ะ วันนี้ที่สั่งไปตามเมนูด้านบนหมดไป 840 บาทเท่านั้น 